**Ministru kabineta rīkojuma projekta**

### „ Par ministriju kompetenču sadalījumu Latvijas interešu pārstāvēšanā Ekonomiskās sadarbības un attīstības organizācijas komitejās un darba grupās” sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Rīkojuma projekts izstrādāts pamatojoties uz likuma “Par 1960.gada 14.decembra Konvenciju par Ekonomiskās sadarbības un attīstības organizāciju un Līgumu par Latvijas Republikas pievienošanās Konvencijai par Ekonomiskās sadarbības un attīstības organizāciju nosacījumiem” 2.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvija kā OECD dalībvalsts turpmāk piedalīsies OECD regulārajā darbā, kas ir vērsts uz labākās prakses risinājumiem nozarē kopumā, salīdzinot un izceļot labāko dalībvalstu piemērus.  Sekmīga turpmākā OECD labākās prakses pārņemšana būs atkarīga no politikas veidotāju un nozares ekspertu ikdienas sadarbības ar attiecīgajām OECD komitejām, iegūtās informācijas analīzes, tās piemērošanas Latvijas vajadzībām un spējas nodrošināt atbilstoša tiesiskā regulējuma un ieviešanas prakses uzlabojumus. Arī izvērtējot citu OECD dalībvalstu pieredzi, secināms, ka OECD labākās prakses pārņemšana nav centralizēts process, bet gan atbildīgo valsts institūciju ikdienas darbs.  Balstoties uz iepriekš minēto un jau sekmīgo pieredzi Latvijas iestāšanās sarunu procesā, turpmākās OECD labākās prakses pārņemšanai atbildīgās valsts institūcijas savas kompetences jautājumu ietvaros tiek aicinātas izvērtēt nepieciešamību izveidot ekspertu darba grupas, iekļaujot tajās visu līdzatbildīgo institūciju pārstāvjus. Šādas darba grupas mērķis būtu padziļināti vērtēt un izstrādāt konkrētus rīcības plānus OECD labākās prakses pārņemšanai konkrētās jomās, it īpaši Latvijas noteikto prioritāšu kontekstā.  Latvijas kopējo sadarbību ar OECD turpinās koordinēt ĀM un jaunizveidotā Latvijas pārstāvniecība OECD. ĀM nodrošinās starpinstitūciju koordināciju par sadarbības ar OECD horizontālajiem jautājumiem, t.sk. organizācijas pārvaldības jautājumiem, sadarbības prioritāšu noteikšanu u.c. jautājumiem.  Projekta mērķis ir noteikt ministriju kompetenču sadalījumu par Latvijas interešu pārstāvēšanu Ekonomiskās sadarbības un attīstības organizācijas komitejās un darba grupās. |
| 3. | Projekta izstrādē iesaistītās institūcijas | Ārlietu ministrija |
| 4. | Cita informācija |  |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta izpilde attiecas tikai uz valsts pārvaldi. |
| 2. | Tiesiskā regulējuma ietekme uz tautsaimniecību un administratīvo slogu | Projekts nosaka atbildīgās un līdzatbildīgas institūcijas par Latvijas interešu pārstāvēšanu Ekonomiskās sadarbības un attīstības organizācijas komitejās un darba grupās. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ārlietu ministrija, Aizsardzības ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Valsts kanceleja, Valsts ieņēmumu dienests, Centrālā statistikas pārvalde, Finanšu un kapitāla tirgus komisija, Iepirkumu uzraudzības birojs, Konkurences padome, Korupcijas novēršanas un apkarošanas birojs, Noziedzīgi iegūtu līdzekļu legalizācijas novēršanas dienests, Patērētāju tiesību aizsardzības centrs, Sabiedrisko pakalpojumu regulēšanas komisija, Pārresoru koordinācijas centrs, Latvijas Banka, Ģenerālprokuratūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nosaka ministriju kompetenču sadalījumu par Latvijas interešu pārstāvēšanu Ekonomiskās sadarbības un attīstības organizācijas komitejās un darba grupās. |
| 3. | Cita informācija | Nav |

Ārlietu ministra vietā – iekšlietu ministrs R.Kozlovskis

Vīza: valsts sekretārs A. Pildegovičs

17.08.2016 9:41

578

Diāna Putniņa

Ekonomisko attiecību un attīstības sadarbības politikas departamenta

OECD un ekonomiskās sadarbības nodaļas padomniece

Tālr.: 67016418, e-pasts: diana.putnina@mfa.gov.lv